
НОВИ САД

З А П И С Н И К
са 35. седнице Градске изборне комисије Града Новог Сада одржане 24. октобра 2026. године, у згради Скупштине Града Новог Сада, Улица Жарка Зрењанина 2, II улаз, I спрат, Плава сала, са почетком у 22.30 часoвa.

	Седници су присуствовали: Зоран Прошић, председник Комисије, Ивана Цуцић, Синиша Љубичић, Мирко Поповић, Звездан Живанов, Зоран Кнежевић, Димитрије Вукашин, Милош Влашкалић, Предраг Јоксимовић, чланови Комисије у сталном саставу, Снежана Нешовић, заменик члана Комисије у сталном саставу, са правом гласа, Младен Тадић, Рената Сентмартони, Никола Шијан, Дејан Дроњак, Светлана Куртовић, Неда Вребац, Иван Ћосић, Слободан Јовановић, Немања Герић, чланови Комисије у проширеном саставу, Маријана Мијатовић, Војислав Владимировић, Сандра Бјелић, заменици члана Комисије у проширеном саставу, са правом гласа.

Седници је присуствовала и Мирјана Василић, секретар Комисије.

Поред наведених, седници Комисије су присуствовали: Горан Митровић, заменик председника Комисије, Едит Кочар-Ђалаи, Маја Секошан, Александар Тијанић, Бранислав Антић, заменици члана Комисије у сталном саставу, Чонгор Каса, Срђан Хромиш, Јован Анђелић, Немања Сератлић, Мирјана Беркловић, Владимир Човић, Огњен Јовановић, заменици члана Комисије у проширеном саставу, Сања Максимовић, заменик секретара Комисије, Драган Ђекић, самостални саветник у Сектору за информисање у Служби Скупштине Града Новог Сада, Мира Марчетић, шефица Сектора за скупштинске послове у Служби Скупштине Града Новог Сада и Наташа Мајски Чонкаш, самостална саветница у Служби Скупштине Града Новог Сада.

	Седници је председавао Зоран Прошић, председник Комисије, који је констатовао да је на седници присутно 18 чланова Комисије и четири заменика члана Комисије, са правом гласа, односно да су испуњени услови за пуноважан рад и одлучивање Комисије.

	Затим се прешло на утврђивање дневног реда.

	Предлог дневног реда достављен је чланицама и члановима Комисије уз сазив седнице.
	Бранислав Антић, заменик члана Комисије у сталном саставу, предложио је да се предложени дневни ред допуни тачком коју је, између осталих, предложио на 34. седници Комисије, која се није нашла на предложеном дневном реду 35. седнице Комисије, а која се односи на одређивање лица за праћење изборног материјала од места одређеног за пријем изборног материјала након гласања од бирачких одбора до седишта Градске изборне комисије и њиховом чувању.
	
	Председник Комисије је указао да ће Комисија одржати седницу пре него што Комисија почне са пријемом изборног материјала од бирачких одбора након гласања у згради Конгресног центра Мастер Новосадског сајма, на којој ће бити разматрана и наведена тачка дневног реда.

	Председник Комисије је ставио на гласање предлог за допуну предложеног дневног реда Бранислава Антића, заменика члана Комисије у сталном саставу.

	Након гласања, председник Комисије је констатовао да Комисија са осам гласова „за“, 14 гласова „против“ и ниједним гласом „уздржан“, односно већином гласова од укупног броја чланова није усвојила предлог за допуну дневног реда.

Председник Комисије је ставио на гласање предложени дневни ред.

Након гласања, председник Комисије је констатовао да је Комисија са 17 гласова „за“, ниједним гласом „против“ и пет гласова „уздржан“, односно већином гласова од укупног броја чланова утврдила

Д н е в н и  р е д

1. Дежурство чланова Градске изборне комисије Града Новог Сада и Стручног тима на дан одржавања избора за народне посланике Народне Скупштине, расписаних за 25. октобар 2026. године
2. Распоред чланова Градске изборне комисије Града Новог Сада и Стручног тима на пријему изборног материјала од бирачких одбора након гласања на изборима за народне посланике Народне Скупштине, расписаних за 25. октобар 2026. године

Затим се прешло на рад по утврђеном дневном реду.








1. ТАЧКА ДНЕВНОГ РЕДА
ДЕЖУРСТВО ЧЛАНОВА ГРАДСКЕ ИЗБОРНЕ КОМИСИЈЕ ГРАДА НОВОГ САДА И СТРУЧНОГ ТИМА НА ДАН ОДРЖАВАЊА ИЗБОРА ЗА НАРОДНЕ ПОСЛАНИКЕ НАРОДНЕ СКУПШТИНЕ, РАСПИСАНИХ ЗА 25. ОКТОБАР 2026. ГОДИНЕ

	Предлог дежурства достављен је чланицама и члановима Комисије уз сазив седнице.

Председник Комисије је отворио претрес.

У претресу су учествовали: Зоран Кнежевић, Зоран Прошић, Бранислав Антић и Срђан Хромиш.

Зоран Кнежевић, Срђан Хромиш и Бранислав Антић, предложили су измене у оквиру предложеног дежурства.

Пошто се у претресу више нико није јавио за реч, председник Комисије је закључио претрес.

Председник Комисије је ставио на гласање предложено дежурство, са предложеним изменама.

Након гласања, председник Комисије је констатовао да је Комисија са 22 гласа “за“ и ниједним гласом „против“ или „уздржан“, односно једногласно утврдила предложено дежурство чланова Градске изборне комисије и Стручног тима.


2. ТАЧКА ДНЕВНОГ РЕДА
РАСПОРЕД ЧЛАНОВА ГРАДСКЕ ИЗБОРНЕ КОМИСИЈЕ ГРАДА НОВОГ САДА И СТРУЧНОГ ТИМА НА ПРИЈЕМУ ИЗБОРНОГ МАТЕРИЈАЛА ОД БИРАЧКИХ ОДБОРА НАКОН ГЛАСАЊА НА ИЗБОРИМА ЗА НАРОДНЕ ПОСЛАНИКЕ НАРОДНЕ СКУПШТИНЕ, РАСПИСАНИХ ЗА 25. ОКТОБАР 2026. ГОДИНЕ

	Предлог распореда достављен је чланицама и члановима Комисије уз сазив седнице.

Председник Комисије је отворио претрес.

У претресу су учествовали: Димитрије Вукашин, Војислав Владимировић, Предраг Јоксимовић, Зоран Кнежевић, Зоран Прошић, Мирјана Василић, Слободан Јовановић, Срђан Хромиш и Маријана Мијатовић.

Пошто се у претресу више нико није јавио за реч, председник Комисије је закључио претрес.

Председник Комисије је ставио на гласање предложени распоред.

Након гласања, председник Комисије је констатовао да је Комисија са 16 гласова “за“, једним гласом „против“ и пет гласова „уздржан“, односно већином гласова од укупног броја чланова утврдила предложени распоред дежурства чланова Комисије и Стручног тима на пријему изборног материјала од бирачких одбора након гласања.

Након што је завршен рад по утврђеном дневном реду, председник Комисије је указао чланицама и члановима Комисије да ће, у складу са Овлашћењем, донети укупно седам решења о измени решења о именовању председника и заменика председника бирачких одбора у сталном саставу, по предлозима овлашћених предлагача, као и да ће као председник Комисије, у складу са чланом 27. Пословника Комисије, овластити Синишу Љубичића, члана Комисије у сталном саставу за комуникацију са медијима на дан гласања, а да ће изјаве о оперативним аспектима рада Комисије и спровођења избора давати и секретар Комисије, Мирјана Василић, у складу са Пословником Комисије.
Председник Комисије је такође указао да су пристигли спискови накнадних промена у Јединственом бирачком списку за Град Нови Сад, за укупно 84 бирачка места са територије Града, према којима је уписано 72 бирача, 19 је брисано, док се 35 промена односи на промене личних података бирача.

[bookmark: _GoBack]Председник Комисије закључио је 35. седницу Градске изборне комисије Града Новог Сада у 23.30 часова.

